b'\n_START_ARTICLE_\nK\xc3\xa4yt\xc3\xb6stapa\n_START_PARAGRAPH_\nK\xc3\xa4yt\xc3\xb6stavat ovat normeja, jotka kuvaavat tietyss\xc3\xa4 ihmisryhm\xc3\xa4ss\xc3\xa4 oletettua k\xc3\xa4ytt\xc3\xa4ytymisen tapaa._NEWLINE_Hyv\xc3\xa4t k\xc3\xa4yt\xc3\xb6stavat osoittavat henkil\xc3\xb6n olevan kohtelias, sivistynyt ja itsens\xc3\xa4 hallitseva. Ne ovat lakien kaltaisia siin\xc3\xa4 mieless\xc3\xa4, ett\xc3\xa4 ne ohjaavat ihmisen k\xc3\xa4yt\xc3\xb6st\xc3\xa4, mutta niiden rikkominen ei johda muuhun rangaistukseen kuin yleiseen paheksuntaan._NEWLINE_K\xc3\xa4yt\xc3\xb6stavat vaihtelevat voimakkaasti kulttuurista toiseen. Yhteisi\xc3\xa4 tavoitteita ovat kohteliaisuus, rehellisyys ja toisen huomioonottaminen. Niihin pyrit\xc3\xa4\xc3\xa4n kuitenkin eri tavoin.'